Plokštuma
Plokštuma – tobulai plokščia dvimatė daugdara arba paviršius, dvimatė afinioji erdvė. Plokštumoje išsidėsčiusias geometrines figūras tirianti geometrijos šaka vadinama planimetrija. Naudojant Dekarto koordinačių sistemą trimatėje erdvėje kiekviena plokštuma nusakoma lygtimi, kurios bendra forma yra: a x + b y + c z + d = 0. {\displaystyle ax+by+cz+d=0.\qquad } čia koeficientai a , b , c {\displaystyle a,b,c} yra plokštumai statmeno vektoriaus (dar vadinamu normalės vektoriumi) koordinatės. Plokštuma yra svarbi geometrijos sąvoka, nes ji leidžia apibrėžti daugybę kitų geometrinių objektų: Dekarto koordinačių sistemą ir plokštumos figūras – trikampius, keturkampius, apskritimus ir kt. Plokštumos apibendrinimas daugiamatėje erdvėje vadinamas hiperplokštuma.